FIGYELEM! A dokumentum az interneten keresztül nem szerkeszthető! Le kell tölteni és úgy lehet szerkeszteni.

**Csillagberek Waldorf Általános Iskola, Gimnázium és Alapfokú Művészeti Iskola (**[**www.csillagberek.hu**](http://www.csillagberek.hu/)**)**

**Beküldés címe: 1042 Budapest, Árpád út 161-163.**

**email: titkarsag@csillagberek.hu; tel:** **06-20/286-4231**

**JELENTKEZÉSI LAP ÉS FELVÉTELI KÉRELEM A 2023/2024. NEVELÉSI ÉVRE**

**5-8.** **OSZTÁLYBA**

Kérjük az adatokat ***gondosan, pontosan*** kitölteni!

A hiányosan beküldött jelentkezéseket nem áll módunkban befogadni!

|  |  |
| --- | --- |
| **Gyermek neve:**  |  |
| Születési helye, ideje: |   |
| Állampolgársága: |   |
| A gyermek oktatási azonosító száma: |   |
| Jelenlegi Iskolájának neve, címe:  |   |
| Jelenlegi évfolyam:  |   |
| Gyógyszerérzékenység: |   |
| Testvéreinek neve, születési éve:  |   |
| **Lakáscíme:** |  |
| Lakás telefonszáma: |   |
| Család e-mail címe: |   |
| **Édesanyja neve**:  |  |
| Leánykori neve: |   |
| Születési helye, ideje: |   |
| Foglalkozása: |   |
| Munkahelyének neve, címe: |   |
| Munkahelyének telefonszáma: |   |
| Mobil telefonszáma: |   |
| **Édesapa neve:**  |  |
| Születési helye, ideje: |   |
| Foglalkozása: |   |
| Munkahelyének neve, címe: |   |
| Munkahelyének telefonszáma: |   |
| Mobil telefonszáma: |   |
| **Gondviselő neve** (csak akkor kell kitölteni, ha nem az édesapa a gondviselő) |  |
| Születési helye, ideje: |   |
| Foglalkozása: |   |
| Munkahelyének neve, címe: |   |
| Munkahelyének telefonszáma: |   |
| Mobil telefonszáma: |   |
| **Jelentkezés dátuma:** |  |

**A jelentkezési lap mellé gyermekükről egy hónapnál nem régebbi, egész alakos fényképet, és egy családról készült fotót is mellékeljenek!**

Kérjük gyermekünk felvételét a Csillagberek Waldorf Iskolába.

.......................................... ...........................................

 anya aláírása gondviselő aláírása

**KÉRDÉSEK A GYERMEK FEJLŐDÉSÉNEK**

**BEMUTATÁSÁHOZ**

*Kedves Szülők!*

*Köszönjük szépen a bizalmatokat, hogy kezdeményezitek gyermeketek felvételét iskolánkba! Hogy felelősséggel vállalhassuk fel nevelését, minél alaposabban megismerhessük és megérthessük őt, kérünk benneteket, hogy az alábbi kérdések segítségével mutassátok be nekünk fejlődését, élettörténetét egy* ***összefüggő fogalmazásban****!*

*Az általatok leírt információkat tapintattal, bizalmasan kezeljük, és ítéletmentesen, az életutatok iránti szeretetteljes figyelemmel, tisztelettel olvassuk.*

*Köszönjük együttműködéseteket!*

**A születés körülményei**

Hogyan érkezett a gyermek? Hányadik terhességből, hányadik gyermekként érkezett a családba?

Milyenek voltak a születés pontos körülményei? Hányadik hétre és hol született meg a gyermek? Voltak-e nehézségek a születés során? (pl.: koraszülés, császármetszés, szülésindítás, elhúzódó vagy rohamos lefolyás, vákuum, fogó, orvos által hasra gyakorolt nyomás, köldökzsinórral kapcsolatos probléma, érzéstelenítés, stb.) Hogyan emlékeznek a szülők a szülésre? Milyen súllyal, hány centivel született a gyermek?

**Csecsemő- és kisgyermekkori fejlődés**

Hogyan alakult a mozgás és a beszédfejlődése? Ha az édesanya az első 7 évre gondol, mi az a természeti kép, amely önkéntelenül felmerül benne?

**Óvodáskor**

Járt-e óvodába? Hány éves korától? Hogyan alakultak kapcsolatai kortásakkal, óvónőkkel? Mik voltak kedvelt elfoglaltságai az óvodában, illetve otthon? Milyen játékokkal játszott szívesen? Milyen foglalkozásokon vett részt az óvodában?

Részt vett-e bármilyen fejlesztő foglalkozáson óvodán kívül (Dévény-torna, TSMT, Alapozó terápia, logopédia,pszichológus, INPP, stb.?)

**Iskoláskor**

Hány évesen kezdte az iskolát? Szükség volt-e arra, hogy plusz egy évet óvodában töltsön? Ha igen, miért? Hogyan, milyen szempontok alapján választottak iskolát? Hogyan alakult az iskolakezdés? Milyen a kapcsolata az osztálytársakkal, pedagógusokkal? Milyen iskolai tevékenységekben vesz részt szívesen? Mi az, ami nehézséget jelent számára az iskolában? Mi a szülők véleménye az iskoláról?

Mennyi időt tölt otthon, délutánonként a tanulással? Mennyire önálló ebben, mikor kér segítséget a tanuláshoz? Szokott-e plusz feladatokat vállalni? Van-e olyan témakör, ami különösen felkeltette az érdeklődését? Mik a kedvenc tantárgyai? Mi az, amiben különösen jó? Mit szeret a legkevésbé az iskolában?

Mit csinál szívesen, ha otthon van? Mivel és mit játszik szívesen? Milyen játékszerek a kedvencei? Tud-e egyedül is játszani? Milyen a játéka: pl. kitartó, elmélyült, csapongó-minden érdekli, társakhoz kapcsolódó vagy magányos? Rajzol, fest, épít, barkácsol? Szokott telefonon, számítógépen játszani? Ha igen, mennyi időt tölt el ezzel naponta? Szeret-e tévét nézni? Ha igen, mikor, hol, mennyi ideig nézi naponta? Mik a kedvenc műsorai?

Mennyi időt tölt a szabadban, hol, mivel tölti ezt az időt? Milyen a kapcsolata a természettel, vannak-e körülötte állatok, növények? Milyen a kapcsolata az őt körülvevő tárgyakkal? (pl.: Hogyan tartja őket rendben, mennyire vigyáz rájuk?) Hogyan alakult a kezesség? Jobb vagy bal kezét használja-e? Vannak-e állandó barátságai, hol ismerkedtek meg, hogyan tartja velük a kapcsolatot? Milyen a viszonya testvéreivel, családtagokkal, más felnőttekkel? Van-e otthon saját szobája vagy területe, ahol szabadon tevékenykedhet, ahova visszahúzódhat? Vannak-e otthoni rendszeres feladatai, hogyan viszonyul hozzájuk?

Hogyan alakul egy átlagos napja, egy hete? Jár-e különórákra, ha igen, mifélékre? Hogyan zajlik egy estéje? Milyenek az alvási szokásai? Hogyan, mikor, hol, kivel alszik el, milyen pózban alszik? Milyen az ágya? Szeret ki- vagy betakarózni? Átalussza az éjszakát, vagy felébred? Előfordul-e bepisilés? Emlékszik-e álmaira? Hogyan ébred, kipihent-e, mennyire fáradékony? Hogyan viselkedik, ha elfáradt?

Melyek a kedvenc ételei? Allergiás valamire? Hányszor, mit eszik, mennyit iszik a nap folyamán? Vannak-e kis szertartások az étkezésekhez kapcsolódóan a család életében?

Okoz-e nehézséget a ruházkodásban a ruha anyaga, a címkék, a varrások? Szereti-e ha simogatják, megérintik? (pl.: Elfogadja, kezdeményezi, stb.?)

Szeret-e mozogni vagy inkább üldögélve játszik? Tud-e biciklizni, rollerezni? Fáradékony vagy örökmozgó talán? Inkább óvatos, vagy gyakran megsérül? Szereti-e a vizet, jár-e úszni? Milyen a beszéde most? Volt-e, van-e beszédhibája, kezelték-e? Mennyire érthetően fejezi ki magát? Sokat, szívesen beszél-e vagy inkább visszahúzódó? Hogyan érti meg, amit kérnek tőle? Szoktak-e beszélgetni? Mesélnek-e neki? Ha igen, akkor ki, mikor, mit, szokott mesélni a gyermeknek? Van-e kedvenc meséje, ha van, mi a címe?

Miért döntöttetek az iskolaváltás mellett? Kérjük, írjátok le, miért szeretnétek, hogy gyermeketek Waldorf iskolában nevelkedjék? Milyen reményeitek vagy esetleg félelmeitek vannak az iskolával, a pedagógiával kapcsolatban? Hogyan esett választásotok a mi iskolánkra?

**Változások az életkörülményekben**

Történt-e valamilyen jelentős változás, életesemény a családban? Milyen hatással volt ez a gyermekre?

Előfordult-e eszméletvesztéssel járó állapot? Van-e bármilyen látással, hallással kapcsolatos problémája? Milyen gyakorisággal volt beteg csecsemő-, kisgyermek-, óvodáskorában? Átesett-e valamilyen fertőző gyermekbetegségeken? Volt-e elhúzódó hurutos betegség, nátha, fülbetegség? Volt-e valamilyen komoly, hosszabb ideig tartó, kórházi kezelést igénylő betegsége? Egyedül vagy szülővel volt ott, mennyi ideig? Hogyan élte meg, emlékszik-e rá? Érte-e baleset? Volt-e, van-e krónikus betegsége? Szed-e valamilyen gyógyszert? (Ha igen kérjük írja le mit, és mióta?)

Járt-e már esetleg valamilyen a fejlődésére vonatkozó vizsgálaton? (pl.: logopédusnál, fejlesztő pedagógusnál, mozgásvizsgálaton, pszichológusnál, pszichiáternél, Pedagógiai Szakszolgálatnál, iskolaérettségi vizsgálaton.)

Ha járt, kérjük a szakértői véleményeket, zárójelentéseket a jelentkezéshez csatolni!

**Milyennek látják gyermeküket a szülők?**

Az alábbiak közül melyik írja le leginkább gyermekét?

- Szereti a kihívásokat, lobbanékony, hevesen reagál, ha akadályokba ütközik dühös lesz? Elszánt, szívesen birkózik nehézségekkel, vezérkedésre hajlamos?

- Vagy inkább érzékeny, csendes, visszahúzódó, félénk? Együttérző, segítőkész, alkalmazkodó? Az új helyzetektől idegenkedik? Hajlamos a szomorkodásra, önsajnálatra?

- Esetleg vidám, nyüzsgő, nyughatatlan, minden lében kanál? Nem szívesen foglalkozik hosszasan egy dologgal, igényli a változatosságot, társasági ember?

- Vagy inkább nyugodt, béketűrő, lassú mozgású? Nehéz kihozni a sodrából, ragaszkodik a megszokott dolgokhoz, rendszerető, nehéz kizökkenteni abból, amit csinál? Szereti a hasát, szívesen csipeget?

Van-e sajátos érdeklődési köre? Mi a szülők szerint a gyermek erőssége? Mi az, amiben támogatni kell őt?

Vannak-e a gyermek nevelésében a felnőtt számára felmerülő nehézségek? (pl.: nyugtalanság, félelem, szomorúság, agresszió, lassú fejlődés, körömrágás, fejfájás, hasfájás, különleges adottságok, stb.) Ha igen, milyen megoldási kísérleteik voltak a problémára, kértek-e segítséget? Hol, kitől, mit?

Milyen szokások jellemzik a családot a kívánt viselkedés elérése, illetve a nem kívánt korlátozása terén? Mivel lehet rá hatni leginkább?

**Családra vonatkozó kérdések**

Kikből áll jelenleg a család? Kik a gyermek életének fontos szereplői szűk családján kívül?

Mik azok a legfontosabb értékek, melyeket szeretnének átadni a szülők a gyermekeknek? Egyetértenek-e a szülők a gyermek nevelését illető kérdésekben vagy vannak eltérések a látásmódjukban? Mit látnak másként a szülők? Hogyan jellemezné családjukat, mik a kedvelt tevékenységeik az együtt töltött idő során?

Van-e még valami, amit a szülők fontosnak tartanak elmondani gyermekükről?.

**Nyilatkozunk, hogy a fentiekben közölt adatok a valóságnak megfelelnek, nyilvántartásba vételükhöz hozzájárulunk és kérjük azok bizalmas kezelését.**

**Kérjük gyermekünk felvételét a Csillagberek Waldorf Iskolába.**

 **Dátum, szülők aláírása**